Diari Oficial de la Generalitat Valenciana


Sumari del DOGV 1842, del 10-08-1992 (1992/825664)

RESOLUCIÓ de 14 de juliol de 1992, del Secretari General de la Conselleria de Cultura, Educació i Ciència, per la qual es classificada la fundació Instituto Valenciano de Estudios del Transporte (IVET), de València, com a cultural privada de promoció i finançament i s'inscriu en el Registre de Fundacions Culturals Privades i Entitats Anàlogues de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1842

Data del DOGV
:   10-08-1992

Secció del DOGV
:   ALTRES DISPOSICIONS

Número del document
:   1992/825664


Data del document
:   14-07-1992

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO de 14 de juliol de 1992 del Secretari General de la Conselleria de Cultura, Educació i Ciéncia per la qual es classificada la fundació Instituto Valenciano de Estudios del Transporte (IVET), de Valencia com a cultural privada de promoció i finançament i s'inscriu en el Registre de Fundacions Culturals Privades i Entitats Anàlogues de la Comunitat Valenciana.  
Vist l?expedient de reconeixement, classificació i inscripció de la fundació Instituto Valenciano de Estudios del Transporte (IVET), de València, promogut pel Sr. Andrés Mira Quilis, que actua en nom i representació de l?entitat esmentada.  
Vist que la Federación Valenciana de Empreses Transportistas de Servicio Público, d'ara en davant FVETSP, institueix una fundació de caràcter cultural i naturalesa permanent sota la denominació d'Instituto Valenciano de Estudios del Transporte (IVET), d'acord amb allò acordat en la reunió de l'assemblea general extraordinària, amb data 4 de juliol de 1991, i fa pública de la carta fundacional, mitjançant escriptures, constitutiva, amb data 7 d'octubre de 1991, i de rectificació d'aquesta, amb data 1 de juny de 1992, totes dues autoritzades pel Notari de València, Sr. Eduardo Llagaría Vidal, amb números 2727 i 1907 de protocol, respectivament.  
Vist que de l?esperit i lletra de la voluntat fundacional, de l'article 5è dels estatuts de la institució i també de la programació que hi ha en l?expedient té com a finalitat la prestació de serveis d'interés general a favor de les persones i entitats relacionades amb el transport, en funció de la insuficiència o mèrits que concórreguen en els destinataris a l'efecte següent:  
a) Reciclatge i reprofessionalització del sector de transports de mercaderies i viatgers per carretera.  
b) Atendre la demanda de formació específica per al sector de transports.  
c) Potenciar la qualificació professional de les empreses i treballadors del transport valencià.  
Sense que prescriga el que s'ha assenyalat, qualssevol prestacions fundacional a entitats o persones fora del sector esmentat sempre que la demanda d'aquelles ho siga en funció de l?objectiu genèric apuntat a l?inici d'aquest vist.  
Vist que la fundació, acollint-se al dret que li atorga la reglamentació vigent en la matèria, pel que fa a la imposició excepcional de tarifes als beneficiaris, i a requeriment del protectorat, ha sol·licitat conjuntament amb la petició de classificació, tal exacció, ja concretada en la documentació accessòria a la d'inscripció.  
Vist que el domicili de la fundació s'estableix a la ciutat de València, carrer Guillem de Castro, número 57.  
Vist que la dotació fundacional, aportada integrament per la FVETSP, reflectida en la carta fundacional i consignada en l'article 14 dels estatuts, puja a quinze milions de pessetes, que estan dipositats en la Caixa d'Estalvis de València, Castelló i Alacant a nom de la fundació.  
Vist que el patronat de la fundació, òrgan de govern i administració d'aquesta, arreplegat en el capítol III dels estatuts, article 17 a 25, ambdós inclusivament, constituït per un mínim de 13 membres, d'entre els quals es nomenarà necessàriament un president, un secretari, i potestativament un vicepresident i un tresorer, està regulat en els termes següents:  
1. Les persones que ocupen els càrrecs de president, vicepresident i secretari de la FVETSP seran patrons nats de l?òrgan de govern fundacional, i cessaran com a tals en el moment que deixen d'exercir aquells càrrecs i seran substituïts automàticament pels qui passen a exercir-los.  
2. Els altres patrons hauran de ser membres de les juntes directives de les associacions empresarials integrades en la FVETSP, i seran elegits pels que formen part de l'assemblea general de la FVETSP. Si deixassen de ser membres d'aquestes juntes directives abans de finalitzar el mandat, la durada del qual més avant s'assenyalarà, seran substituïts pels qui, sent-ho, hagen estat designats pel patronat i fins que no es manifesten sobre les vacants els membres de l'assemblea general de la FVETSP.  
3. El mandat dels patrons tindrà una durada de sis anys, i es renovaran parcialment cada 3 anys de la manera següents:  
a) En la primera renovació: el president de la fundació i els vocals imparells.  
b) En la segona renovació: el vice-president, el tresorer i la resta de vocals.  
Vist que en aplicació del que s'ha exposat en el vist anterior el primer patronat queda constituït pels 18 membres següents:  
President: Sr. Arturo Virosque Ruiz.  
Vice-president: Sr. Federico Martín Pescador.  
Tresorer: Sr. Manuel Collado Collado.  
Vocals: primer, Sr. Pedro Coca Castaño; segon, Sr. Vicente Alabau Susperregui; tercer, Sr. Marcelino-Ildefonso García de la Puente Fernández; quart, Sr. Manuel de la Concepción Perales; cinqué, Sr. Carlos Donat Sivestre; sisé, Sr. José Ramírez Sorní; seté, Sr. Adel Frances Gil; vuité, Sr. Vicente Lozano Gómez; nové, Sr. Emilio Martínez Carceller; desè, Sr. Manuel Ochando González; onzè, Sr. Rafael Iranzo López; dotzè, Sr. Manuel Latorre Lazaro tretzè, Sr. Alejandro Soriano Moreno; catorzè, Sr. Manuel Sanrafael Belmonte, i quinzè, Sr. Andrés Mira Quilis, que exercirà el càrrec de secretari segons consta en la disposició cinquena de la carta fundacional.  
Vist que s'ha acreditat com cal l'acceptació dels càrrecs per part dels patrons que es fan constar en el vist anterior i formalitzada aquesta per escriptura autoritzada pel Notari de València, Sr. Eduardo Llagaría Vidal, amb número 2718 de protocol, queda definitivament estesa, per raó de les diverses diligències d'adhesió a aquesta, el dia 20 de novembre de 1991.  
Atés que és competent aquesta Conselleria de Cultura, Educació i Ciència per resoldre l?expedient, en virtut de les atribucions que té conferides pels decrets de la Presidència de la Generalitat Valenciana 108/1983, de 14 de setembre, i 171/1983, de 29 de desembre, en relació, respectivament, amb els reials decrets 2093/1983, de 28 de juliol, i 3066/1983, de 13 d'octubre.  
Atés que l?expedient ha estat promogut per part legitimada per a això, que s'han aportat els documents essencials exigits pel Reglament de Fundacions Culturals Privades i Entitats Anàlogues vigent, aprovat pel Decret 2930/1972, de 21 de juliol, unit el pressupost, programa d'activitats i l?estudi econòmic de viabilitat i se n'ha acreditat l'interès públic.  
Atés que l'autorització per al cobrament de tarifes als beneficiaris ha estat sol·licitada en temps i forma, i en queda pendent la concessió mentre no s'ultimen els tràmits pertinents, sense que aquest fet perjudique la classificació i la inscripció de la fundació però queda subjecta aquella exacció a l'aprovació administrativa efectiva.  
Atés que els estatuts de la fundació que consten de 33 articles, agrupats en cinc capítols i d'una disposició addicional, no presenten cap contravenció jurídica que en determine la nul·litat.  
Atés que de la voluntat fundacional de les escriptures constitutiva i de la programació que hi ha en l?expedient, es desprèn que l?entitat és subsumible en els números 2 i 4 de l'article 2 del Decret 2930/1972, de 21 de juliol, i n'és per això procedent la classificació com a fundació cultural privada de finançament i promoció.  
Vistos els articles 22, 84 i 103.4 del reglament abans esmentat i els altres d'aplicació legal i pertinent i fent ús de les facultats delegades per l?Ordre de 7 d'octubre de 1987, de la Conselleria de Cultura, Educació i Ciència, resolc:  
Primer  
Classificar la Fundació Valenciana de Estudios del Transporte (IVET), de València, com a fundació cultural privada de promoció i finançament.  
Segon  
Ordenar-ne la inscripció en el Registre de Fundacions Culturals Privades i Entitats Anàlogues de la Comunitat Valenciana.  
Tercer  
Confiar el govern de la fundació al patronat integrat per les persones a qui legalment corespon.  
Quart  
Aprovar els estatuts de la fundació.  
València, 14 de juliol de 1992.   
El Secretari General:   
Antoni Sarrià i Morell.